Puerto Padre

Puerto Padre je grad i općina na Kubi u provinciji Las Tunas. Grad se nalazi na sjevernom dijelu provincije, uz samu obalu, a leži na estuariju (Estero El Espanolito) koji se otvara prema zaljevu Puerto Padre. Historija Puerto Padre je osnovan sredinom XVI. vijeka, a sredinom XIX. vijeka je započeo proces transformacije iz naselja u industrijski grad, stekavši status grada 1861. godine. Igrao je važnu ulogu u ratu za nezavisnost, a danas uživa status turističkog središta. Grad su osnovali kreolski zemljoposjednici kastiljskog porijekla i katalonski trgovci. Tokom druge polovice XX. vijeka, skupina arheologa je predložila teoriju koja osporava trenutnu tezu o dolasku Kristofora Kolumba na Kubu. Oni su ustvrdili kako je Kolumbo uplovio u Puerto Padre, a ne u Bariay kako se obično smatra. Međutim, Puerto Padre je samo jedno od mjesta za koje arheolozi tvrde da je mjesto uplovljavanja Kristofora Kolumba. Klima Područje ima izraženu suhu klimu. Prema Köppenovoj klasifikaciji ima tropsko-savansku klimu, što se skraćuje kao Aw na klimatskim mapama. Značajne osobe Teófilo Stevenson (1952-2012), boksač i olimpijski pobjednik Efigenio Ameijeiras (r. 1931), revolucionar Francisco (Paco) Cabrera Pupo (1924-1959), revolucionar Juan Pablo Torres Morell (1946-2005), jazzist Emiliano Salvador Jr. (1951-1992), jazzist Juan Carlos Perez Rondon (r. 1969), bejzbolaš i olimpijski pobjednik Vanjske veze Datoteke u vezi s temom Puerto Padre na Wikimedijinoj ostavi